**Pázmány Péter Katolikus Egyetem**

**Bölcsészet- és Társadalomtudományi Kar**

**Vitéz János Tanárképző Központ**

****

**Óvodapedagógus (BA) Alapképzési Szak**

**EGYÉNI GYAKORLATI KÉPZÉSI TÁJÉKOZTATÓ**

1. **félév**

**Esztergom**

Tisztelt Óvodavezető!

Ebben a tanévben a PPKE BTK VJTK Óvó- és Tanítóképző Tanszékének (a továbbiakban: az Egyetem) I. évfolyamos óvodapedagógia szakos hallgatói a mi óvodánkban – *Szent Erzsébet Óvoda, Esztergom* – teljesítik a csoportos gyakorlatukat.

Az 1 hetes egyéni, összefüggő, külső szakmai gyakorlatot (a továbbiakban: egyéni szakmai gyakorlat) a Hallgató az Ön által vezetett óvodában fogja tölteni.

Kérjük, hogy óvodai gyakorlatának irányításánál vegye figyelembe az általunk összeállított Tájékoztatót, amely tartalmazza a Hallgató feladatait, a Gyakorlatvezető Óvodapedagógus (=az a csoportvezető óvodapedagógus, akinek csoportjában a Hallgató gyakorlatát teljesíti) teendőit, az értékelés szempontjait és módját. Kérjük továbbá, hogy a Tájékoztatóban lévő közös tennivalókat a gyakorlat megkezdése előtt beszéljék meg a Hallgatóval.

A Hallgató gyakorlatára vonatkozó igazolásnak, a hallgató jellemzésének, értékelésének rögzítését az Egyetem határozza meg. Az egyéni és csoportos gyakorlat érdemjegyét a Szakvezető Óvodapedagógus adja, az egyéni gyakorlat érdemjegyének figyelembevételével.

Amennyiben kérdése van a Tájékoztatóban foglaltakról, szívesen válaszolunk megkeresésére! Elérhetőségeink:

**Szent Erzsébet Óvoda, Esztergom**

Telefon: 06/33/402-337

***Email:*** **hggabriella@gmail.com**

**Szakfelelős**: miklos.agnes.kata@btk.ppke.hu

Eredményes munkát kívánunk Önnek és az Ön által megbízott Gyakorlatvezető Óvodapedagógusoknak!

 Tisztelettel:

Hengánné Gogola Gabriella Miklós Ágnes Kata, PhD

 óvodavezető főiskolai tanár

Szakvezető Óvodapedagógus Szakfelelős

**A Tájékoztató tartalma:**

* A Hallgató feladatai az egyéni szakmai gyakorlaton
* Az óvodalátogatás általános szempontjai
* A Gyakorlatvezető Óvodapedagógus feladatai
* A Pedagógiai Napló vezetésének szempontjai
* A Hallgató egyéni szakmai gyakorlati hetére vonatkozó tervező munkájának szempontjai
* Javaslat a kiválasztott gyermekek megfigyelésére
* A játékszituáció-elemzés szempontjai
* A Hallgató gondozásban, **játéktevékenységben**, munkajellegű tevékenységekben való részvételének és pedagógusi munkájának értékelési szempontjai
* A Hallgató által végzett tevékenységek elemzési szempontjai a nevelési-oktatási folyamatban (**a BBNOP54000 – BBLOP54000 Egyéni óvodai gyakorlat 3. tárgyhoz igazolólap kitöltéséhez)**

**I. A Hallgató feladatai az egyéni szakmai gyakorlaton:**

1. A Hallgató egyéni szakmai gyakorlatának ideje egy munkahét (5 nap), melynek ajánlott heti beosztása: 4 nap délelőttös, 1 nap délutános műszakban. A naponta az óvodában töltött idő ajánlott időtartama: 6 óra.
2. A Hallgató az egyéni szakmai gyakorlat során ismerkedjen a gyerekekkel, tanulja meg nevüket, jelüket, vegyen részt aktívan a gondozó- és nevelőmunkában! Ismerje meg a csoport napi és heti rendjét, szokásait.
3. Körültekintően lássa el a gondozási feladatokat, szervezzen és irányítson munkajellegű tevékenységeket (pl. terítés, étkezés), kezdeményezzen játéktevékenységeket.
4. A gyakorlatban eltöltött időről naponta készítsen feljegyzést a Pedagógiai Naplóba, melyet naponta írasson alá a gyakorlatvezető óvodapedagógussal! A naplóvezetés szempontjai megegyeznek a csoportos gyakorlatot tartalmazó naplóéval, melyek megtalálhatóak ebben a Tájékoztatóban.
5. Működjön együtt az óvoda dolgozóival, különös tekintettel a csoport óvodapedagógusaira, dajkájára, pedagógiai asszisztensére.
6. Törekedjen a szülőkkel való kapcsolat kiépítésére.

**II. Az óvodalátogatás általános szempontjai**

A hallgató az óvodai tevékenységek ellátásában vesz részt, alkalmazkodva az óvoda Pedagógiai Programjához, a csoportnapló előírásainak figyelembevételével.

A hallgató mind az egyéni, mind a csoportos óvodai gyakorlaton köteles pontosan megjelenni, az óvoda szokásainak és előírásainak megfelelő, kényelmes, esztétikus öltözetben.

A félév lezárásának feltétele a gyakorlat teljesítése, tehát a megszabott időkereten túllépő hiányzást pótolni kell, amennyiben a szorgalmi időszak, illetve az óvoda időbeosztása ezt az adott félévben lehetővé teszi. Indokolt esetben, a szakvezető óvodapedagógussal előre egyeztetve, a Hallgató kérheti a gyakorlat időpontjának módosítását.

Az egyes félévekre vonatkozó gyakorlati, elemző, önelemző és írásos feladatokat egyaránt kötelező teljesíteni. Az értékelésnél a Szakvezető Óvodapedagógus mindezeket együttesen veszi figyelembe.

Bármilyen szakmai probléma felmerülése esetén a Hallgató kérheti a Szakvezető Óvodapedagógus, a Gyakorlatvezető Óvodapedagógus, a szakmódszertanokat oktató tanárok és a szakfelelős segítségét.

**III. A Gyakorlatvezető Óvodapedagógus feladatai**

A Hallgató **a Gyakorlatvezető Óvodapedagógus által vezetett csoportban** teljesíti gyakorlatát.

A Gyakorlatvezető Óvodapedagógus irányítja és segíti a hallgatót a hospitálási feladatok megvalósítása érdekében:

* ellenőrzi és értékeli a Pedagógiai Napló tartalmát (megfigyelések)
* előkészíti a hallgató hospitálási feladatait
* vezeti a tevékenységeket követő megbeszéléseket, önértékeléseket, értékeléseket
* ellenőrzi és értékeli a hallgató ötnapos hospitálását, a végzett nevelési feladatok ellátásának színvonalát

Megismerteti a hallgatóval:

* az óvoda Pedagógiai Programját
* az óvoda Szervezeti és Működési Szabályzatát és Házirendjét
* az óvodapedagógusok csoportnaplóit, mulasztási naplóját, a fejlesztési lapokat, az óvoda sajátos tervezési módszereit

Kérdéseivel, meglátásaival, javaslataival segíti és fejleszti a gyakorlati képzést.

**IV. A Pedagógiai Napló vezetésének szempontjai**

A Pedagógiai Napló (régebbi nevén hospitálási napló) a Hallgató egyéni szakmai gyakorlatának legfontosabb írásos dokumentuma. A Pedagógiai Naplót ajánlott szövegszerkesztővel készíteni.

**A pedagógiai napló felépítése:**

1. **Információk az óvodáról**
2. **A látogatott csoport napirendje**
3. **A látogatott csoport szobájának tárgyi feltételei**
4. **Napi tevékenység megfigyelése – megfigyelési napló**
5. **Gyermekmegfigyelés**

**1. Információk az óvodáról:**

* az óvoda neve, címe, elérhetőségei
* a csoportvezető óvodapedagógusok, dajkák, pedagógiai asszisztens neve
* az óvoda Pedagógiai Programjának rövid bemutatása – az adott félév témaköreinek és tevékenységeinek ismertetése
* a gyermekcsoport névsora (vezetéknév kezdőbetűje + keresztnév), óvodai jelük, életkoruk

**2. A látogatott csoport napirendje:**

* tevékenységek rendje a napirendben
* a szabad játéktevékenységre biztosított idő a napirendben
* az étkezésre, öltözködésre, pihenésre fordított idő
* egyéb állandó tevékenységek

**3. A látogatott csoport szobájának tárgyi feltételei:**

* csoportszoba leírása, felülnézeti rajza, bútorzat
* játékterek bejelölése, leírva az ott gyakorolt játékfajtákat
* kedvelt játéktevékenységek eszközei

**4. A megfigyelési napló**

***Fontos: a Gyakorlatvezető Óvodapedagógus aláírásával hitelesíti a napi beírásokat!***

**Formai és tartalmi követelmények:**

* rendezettség, folyamatosan rögzített feljegyzések a megadott egységes szempontok szerint – időrendiség!
* minden napról készüljön feljegyzés (gondozás, munkajellegű tevékenységek, játékszituációk, képességfejlesztő-ismeretátadó tevékenységek tartalma)
* az események leírását mindig kövesse elemzés
* elvárt
	+ a szaknyelv használata, a stílusbeli és nyelvi igényesség
	+ a gyakorlati és elméleti ismeretek következetes összehangolása
	+ az etikai szempontok betartása (a gyermeki személyiségi jogok figyelembevétele)

**5. Gyermekmegfigyelés**

A hallgató törekedjék legalább 2 gyermekről megfigyeléseket készíteni a következő szempontok alapján:

Külső tulajdonságjegyek

Tisztálkodás, öltözködés, étkezés

* önállósági szint (miben, mikor igényel segítséget)
* a napirend hogyan segíti a gyermekre szabott gondozási feladatok ellátását
* együttműködés módja a dajkával, óvodapedagógussal

Játék

* játékpartnerek (egyedül játszik-e, másokkal játszik-e; kikkel?), óvónői bekapcsolódás mértéke (igényli-e az óvodapedagógus jelenlétét a játékban)
* preferált játékok fajtái, a játékban való részvétel időtartama, kitartás a játékban
* fejlettségi/életkori elvárásoknak megfelelően választ-e játékot?

Munkajellegű tevékenység

* mit végez, milyen szinten és milyen kedvvel?
* van-e feladattudata, kitartása, önállósága, felelősségtudata, céltudatossága?

Képességek fejlődése

* miben, hogyan tevékenykedik, mennyire ügyes, gyors, alapos, kitartó, kreatív, együttműködő, bizonytalan stb.
* milyen módszereket használ az óvoda az egyéni fejlődés dokumentálására?
* hogyan tudja használni a Hallgató az ezekben talált szempontokat?

Ismeretszerzési tevékenység

* miben vesz részt, miben nem?
* hogyan lehet motiválni?
* mi az, amiben többet tud társainál, mi az, amit nem ismer?
* melyik tevékenységben nem vesz részt szívesen?
* milyen módszereket használ az óvoda az egyéni fejlődés dokumentálására?
* hogyan tudja használni a Hallgató az ezekben talált szempontokat?

Közösségi kapcsolatok

* egyedül érzi jól magát, vagy társai között?
* kivel köt barátságot/pajtásságot, és az meddig tart?
* szívesen vállal közösségi munkát: játékkészítést, ajándékkészítést, kicsik segítését?
* megosztja a munkát, alá-fölérendeltségi viszonyokat értelmezi és alkalmazza?
* milyen a többi gyermekhez való viszonya, a felnőttekhez való viszonya?

Mozgásbeli tevékenység

* mozgáskoordináció, fegyelmezettség, szabálytudat, szabálytartás, ügyesség, ellenálló és teherbíró képesség, aktivitás a szabadban

Anyanyelvi fejlettség

* kiejtés, szókincs, mondatalkotási képesség, közlési kedv, figyelem a másik gyermek közlésére
* szóbeli közlések értése, megvalósításukra való törekvés, szituációs és kontextusos beszéd, nyitottság, érdeklődés kifejeződése a kommunikációban.

**V. Szempontok a Hallgató tevékenységének értékeléséhez,** **a BBNOP54000 – BBLOP54000 Egyéni óvodai gyakorlat 1. tárgyhoz igazolólap kitöltéséhez**:

**A gondozásban, játéktevékenységben, munkajellegű tevékenységekben való pedagógusi munkálatok értékelési szempontjai**

* Hogyan valósította meg a Hallgató az óvodás gyermekekkel való kapcsolatteremtést és kommunikációt?
* Hogyan teljesített az alábbi területeken?
* A gondozási feladatok gyakorlása
* A csoport szokásrendjének megismerése
* A játéktevékenység folyamatos megfigyelése, esetleges szervezése és irányítása
* Azon gyermekirodalmi művek összegyűjtése, amelyeket feldolgoznak az adott óvodai csoportban (versek, mesék, elbeszélések)
* Két gyermek fejlettségének jellemzése a mindennapi tapasztalatok és megfigyelések alapján
* Tájékozódás az óvodában, beszélgetés a gyermekekkel, tájékozódás a csoport életéről.
* Hogyan végezte a megfigyelést, rögzítette a látottakat?
* Hogyan vezette a Pedagógiai Naplót? (a gyermekek nevét, jelét, a csoport napi- és heti rendjét átlátja-e? megfelelően szakszerű volt-e a látottak lejegyzése?)
* Részt vett-e segítőként az óvodapedagógus tevékenységében? Megfigyelte-e eközben az óvodapedagógus eljárásait, magatartását?
* Vállalt-e feladatot a játéktevékenységhez élményháttér biztosításában, játékeszközök készítésében?
* Képes volt-e játékidőben óvodapedagógusi segítséggel, majd egyre önállóbban részt venni a játéktevékenység szervezésében, irányításában, a gondozási feladatok önálló elvégzésében?
* Felismerte-e a konfliktushelyzeteket? Képes volt-e azokat kezelni?

**Igazoló lap a BBNOP50000 – BBLOP50000 Egyéni óvodai gyakorlat 1. tárgyhoz**

|  |  |  |
| --- | --- | --- |
| A gyakorlat | ideje: |  |
| helye: |  |
| óvodai csoport: |  |
| A hallgató neve:A hallgató neptun kódja:  |  |
| Évfolyam, tagozat: |  |
| Szakvezető/gyakorlatvezető neve:  |  |
| A hallgató gondozási tevékenységének jellemzése: |
| A hallgató és a gyermekek játéktevékenységben való részvételének jellemzése: |
| A hallgató szervezési készsége: |
| A hallgató pedagógiai attitűdje: |
| A hallgató tevékenységének általános értékelése (a Gyakorlatvezető Óvodapedagógus tölti ki!): |
| Gyakorlatvezető Óvodapedagógus által javasolt gyakorlati jegy: |

Dátum: 20……..…év …………………..hó ………nap

………………………………… ……………………………………

 Hallgató Gyakorlatvezető Óvodapedagógus

p.h.

…………………………………………………………………………………

Szakvezető Óvodapedagógus aláírása